Dječji vrtić Vrapčić

Mihovila Pavleka Miškine 1

48 316 Đelekovec

Šifra grada-općine: 104

Broj RKP: 28292

Matični broj: 01143611

OIB: 56651951595

Razina: 21

Razdjel: 00

Šifra djelatnosti: 8891

Oznaka razdoblja: 1.1.2022. do 31.12.2022.

KLASA: 401-01/23-01/2

URBROJ: 2137-63-23-02

Đelekovec, 31.1.2023.

**BILJEŠKE UZ FINANCIJSKI IZVJEŠTAJ DJEČJEG VRTIĆA VRAPČIĆ ZA RAZDOBLJE OD**

**1.1.2022. DO 31.12.2022. GODINE**

Financijski izvještaj Dječjeg vrtića Vrapčić sastavljen je sukladno odredbama Pravilnika o financijskom izvještavanju u proračunskom računovodstvu (NN 37/22).

Financijski izvještaj Dječjeg vrtića Vrapčić sastavljen je na sljedećim obrascima:

PR-RAS (obrazac PR-RAS (VP 151))

RasF (obrazac RAS-funkcijski (VP154))

PVRIO (obrazac P-VRIO (VP156))

BIL (obrazac BIL (VP152))

Obveze (obveze (VP159))

I bilješke koje su nadopuna uz financijski izvještaj.

Bilješke su opisne, brojčane ili kombinirane i njima se obrazlažu pregledi prihoda i rashoda, primitaka i izdataka gdje se navode razlozi zbog kojih je došlo do većih odstupanja od ostvarenja u izvještajnom razdoblju za prethodnu 2021. godinu.

Dječji vrtić Vrapčić djeluje kao vlasništvo Općina osnivača: Općine Đelekovec, Koprivnički Ivanec, Koprivnički Bregi i Gola. Osnovan je Odlukom Općinskih vijeća Općina osnivača kao javna Ustanova predškolskog odgoja i obrazovanja, te skrbi o djeci rane i predškolske dobi. U okviru djelatnosti u Dječjem vrtiću ostvaruju se sljedeći programi:

1. Redoviti program njege, odgoja, obrazovanja i zdravstvene zaštite, prehrane i socijalne skrbi djece rane i predškolske dobi, od prve godine života do polaska u Osnovnu školu,
2. Kraći program odgojno-obrazovnog rada s djecom predškolske dobi u šestoj godini života-Program predškole,
3. Kraći programi engleskog jezika,
4. Kraći program folklora (folklorno-plesne igraonice),
5. Program katoličkog vjerskog odgoja.

Zakonske i druge podloge na kojima se zasniva cjelokupno poslovanje Ustanove Dječji vrtić Vrapčić:

1. Zakon o predškolskom odgoju i naobrazbi (NN 10/97, 107/07, NN 94/13, NN 98/19, NN 57/22)
2. Državni pedagoški standard predškolskoga odgoja i naobrazbe (NN 63/08)
3. Zakon o Ustanovama (NN 76/93, 29/97, 47/99, 35/08 i 127/19, 151/22)
4. Zakon o proračunu (NN 144/21)
5. Pravilnik o proračunskim klasifikacijama (NN 26/10, 120/13 i 1/20))
6. Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19 i 108/20).

**Bilješke uz izvještaj o prihodima i rashodima, primicima i izdacima (PR-RAS)**

**PRIHODI**

Proračunski prihodi predstavljaju povećanje ekonomskih koristi tijekom izvještajnog razdoblja u obliku priljeva novca i novčanih ekvivalenata. Prihodi se priznaju u razdoblju u kojem su nastali uz uvjet da su i naplaćeni u istom navedenom razdoblju. Klasificiraju se na pomoći proračunskim korisnicima iz proračuna koji im nije nadležan (Općine Gola, Koprivnički Ivanec i Koprivnički Bregi), prihode od financijske imovine, prihode po posebnim propisima, ostale nespomenute prihode, te prihode iz nadležnog proračuna za financiranje redovne djelatnosti proračunskih korisnika (Općina Đelekovec).

U razdoblju od 1.1.2023. godine do 31.12.2023. godine Dječji vrtić Vrapčić ostvario je ukupne prihode poslovanja u iznosu od 5.593.093,89 kn što je povećanje u odnosu na isto izvještajno razdoblje 2021. godine (4.446.354,00 kn) za oko 26%. Do povećanja ukupnih prihoda je došlo zbog povećanja cijene participacije u Podružnici „Iskrica“ Đelekovec (od obračunavanja participacije za 3/2022. nadalje je participacija povećana sa 450,00 kn na 550,00 kn za prvo dijete, te sa 225,00 kn na 275,00 kn za drugo dijete), te zbog otvaranja nove skupine u Goli čime se povećao broj zaposlenih, a samim time i prihodi za plaće.

ŠIFRA 6361= tekuće pomoći proračunskih korisnika iz proračuna koji im nije nadležan iznosi 4.587.946,84 kn što je za 32% više nego prethodne godine, a odnosi se na pomoći od Općina osnivača –Općine Koprivnički Ivanec, Općine Koprivnički Bregi i Općine Gola za sufinanciranje plaća i djela materijalnih troškova, a sukladno Sporazumu o uređenju međusobnih odnosa iz redovne djelatnosti Dječjeg vrtića Vrapčić (konto 63613). Na ovoj poziciji se također evidentiraju uplate financijskih sredstava iz MZO za djecu s teškoćama, te za Program predškole (konto 63612) koje iznose 39.900,00 kn.

ŠIFRA 6362= kapitalne pomoći proračunskim korisnicima iz proračuna koji im nije nadležan se odnosi na uplate gore navedenih Općina osnivača za nabavu dugotrajne imovine i iznose 134.741,91 kn. U prošlom izvještajnom razdoblju je na ovoj poziciji ostvareno 77.636,00 kn. Povećana nabava dugotrajne imovine se najvećim dijelom odnosi na potrebe opremanja nove odgojno obrazovne skupine u Goli.

ŠIFRA 6413= kamate na oročena sredstva i depozite po viđenju iznose 10,12 kn što predstavlja smanjenje u odnosu na prethodno izvještajno razdoblje kada su kamate iznosile 61,00 kn. Te kamate su izravno povezane sa stanjem na žiro-računu na koji banka sukladno stanju financijskih sredstava uplaćuje iste.

ŠIFRA 6526= ostali nespomenuti prihodi iznose 9.519,01 kn, a odnose se na prihode od porezne uprave. Prilikom godišnjeg obračuna poreza nekim djelatnicima je obračunat višak uplaćenog poreza i ostvarili su pravo povrata poreza, a za taj višak uplaćenog poreza im nije umanjena obveza na istom mjesecu. Zbog toga se na poreznoj kartici Dječjeg vrtića Vrapčić stvorio višak uplaćenog poreza koji je u ovom obračunskom razdoblju uplaćen na žiro račun vrtića.

ŠIFRA 6615= prihodi od pruženih usluga koji se odnose na prihode od sufinanciranja cijene usluge korisnika programa iznose 434.991,87 kn. To su sredstva koja roditelji uplaćuju za boravak djece u Dječjem vrtiću Vrapčić.

ŠIFRA 6711= prihodi iz nadležnog proračuna za financiranje rashoda poslovanja iznose 421.678,13 kn, a odnose se na knjiženje prihoda Općine koja vrši konsolidaciju, odnosno Općine Đelekovec. Sastoje se od uplate navedene općine za plaće djelatnika, materijalne troškove, uplatu Općine Đelekovec temeljem Odluke o izuzimanju od obveze plaćanja udjela u cijeni Dječjeg vrtića za 5/2022., te plaćanje mjesečne uplate subvencije za drugo dijete u obitelji u kojoj oba roditelja imaju prebivalište na području Općine Đelekovec, a koje pohađa Dječji vrtić Vrapčić (Općina Đelekovec u tom slučaju subvencionira troškove smještaja u visini 50%).

ŠIFRA 6712= prihodi iz nadležnog proračuna za financiranje rashoda za nabavu nefinancijske imovine iznose 3.894,05 kn za nabavu perilice posuđa. Značajno smanjenje u odnosu na prošlu godinu kada su kupljene garderobe za djecu ukupne vrijednosti 13.240,00 kn.

ŠIFRA 683= ostali prihodi koji iznose 311,96 kn, a odnose se na povrat sredstava dobavljača za duplo plaćeni račun za električnu energiju za Podružnicu „Bambi“ Ždala. Povratom financijskih sredstava od dobavljača došlo je do ostvarenja ovih prihoda.

**RASHODI**

Rashodi predstavljaju smanjenje ekonomskih koristi u obliku smanjenja imovine ili povećanja obveza. Prema zakonskoj regulativi rashodi se klasificiraju na rashode poslovanja i rashode za nabavu dugotrajne imovine.

U razdoblju od 1.1.2022. godine do 31.12.2022. godine Dječji vrtić Vrapčić ostvario je rashode u ukupnom iznosu od 5.445.053,94 kn, dok je za isto razdoblje u 2021. godini ostvario ukupne rashode u iznosu od 4.518.893,00 kn što je povećanje od otprilike 20 %.

ŠIFRA 3111= rashodi za plaće imaju najveći udio u ukupnim rashodima. Ostvareni su u iznosu od 3.187.155,03 kn što je za 19 % veće od rashoda za plaće prošle godine. Odnose se na plaće odgojitelja svih podružnica Dječjeg vrtića Vrapčić, tehničkog osoblja, te zaposlenika zajedničkih službi (računovođa/administrator, ravnateljica, pedagoginja). Prosječan broj zaposlenih u ovom razdoblju je bio 49 zaposlenika. Do povećanja broja zaposlenih je došlo zbog otvaranja nove skupine u Podružnici Gola, zamjena zbog korištenja godišnjeg odmora i bolovanja, te korištenja porodiljnog dopusta nekih zaposlenika i na njihovo mjesto su zaposleni novi djelatnici. Time su se automatski povećali rashodi koji se odnose na plaće djelatnika.

ŠIFRA 312= iznosi 272.295,83 kn što je povećanje za oko 19 % u odnosu na 2021. godinu, a sastoji se od ostvarenja materijalnih prava radnika po osnovi jubilarnih nagrada, pomoći za bolesti, porodiljnih naknada i ostalih naknada zaposlenima u neoporezivom iznosu godišnje (isplata neoporezivog djela u 12/2022. godini u Podružnicama Gola, Ždala, Koprivnički Bregi). Kao i kod rashoda za plaće s povećanjem broja zaposlenih su se povećali i ostali rashodi za zaposlene.

ŠIFRA 3132 = doprinosi za obvezno zdravstveno osiguranje iznose 464.067,36 kn, a temelje se na obračunima vezanim uz isplatu osobnog odbitka i zakonsku regulativu isplate navedenih doprinosa.

ŠIFRA 3211= službena putovanja koja se odnose na isplatu dnevnica za službena putovanja dulja od 8 sati, izlete odgojiteljica i prisustvovanje stručnim skupovima i iznose 8.313,00 kn. Do povećanja u odnosu na prošlu godinu je došlo zbog toga što je 2021. godine zbog mnogobrojnih ograničenja vezanih za COVID 19 bilo manje odlazaka na izlete i ostvarenje je bilo mnogo manje.

ŠIFRA 3212= odnosi se na naknade za prijevoz, za rad na terenu i odvojeni život i iznose 232.576,27 kn. Ovi rashodi obračunavaju se za svakog djelatnika na temelju HAK interaktivne karte sa točnom adresom mjesta polaska (stanovanja) do točne adrese odredišta (radnog mjesta) i plaćeni su 1,35 kn/km (za razliku od istog izvještajnog razdoblja prošle godine kad su bili plaćeni 1,00 kn/km).

ŠIFRA 3213= su rashodi koji se odnose na stručno usavršavanje zaposlenima i iznose 32.296,25 kn , a obuhvaćaju prisustvovanje stručnim skupovima, seminarima, te edukacijama radnica, a sve sukladno izmjenama, promjenama i aktualnostima u Zakonskim i drugim propisima, te radi osobnih stručnih i praktičnih usvajanja novih znanja u sustavu predškolskog odgoja i obrazovanja.

ŠIFRA 3214= ostale naknade troškova zaposlenima iznose 17.762,97 kn, a odnose se na isplatu putnih troškova za prisustvovanje raznim sastancima, sjednicama Upravnog vijeća, odgojiteljskog vijeća, te odlascima u grad radi nabave likovnog materijala i obavljanja ostalih poslova za potrebe vrtića. Do značajnog povećanja je došlo zbog odgojiteljice iz Podružnice „Potočić“ Koprivnički Bregi koja je tijekom lipnja osobnim automobilom putovala u Zagreb na stručno usavršavanje za provođenje Male sportske škole i temeljem putnih naloga su joj isplaćena sredstva.

ŠIFRA 3221= nabava uredskog materijala i ostali materijalni rashodi bilježe povećanje od 23% i iznose 231.302,35 kn. Ovdje se evidentiraju rashodi vezani za nabavu sredstava za čišćenje, stručne literature, uredskog materijala, te didaktike za rad s djecom. Trend rasta cijena vidljiv je kroz povećanje ovih rashoda.

ŠIFRA 3222 = nabava materijala i sirovina, odnosno živežnih namirnica za redoviti program po standardima i normativima koji se primjenjuju u vrtiću. Na ovoj poziciji je došlo do povećanja u odnosu na prethodnu godinu, a razlog je konstantno povećanje cijena pojedinih artikala i više puta kroz godinu. Obuhvaća materijal i sirovine potrebne za redovite programe po standardima i normativima koji se primjenjuju u vrtiću.

ŠIFRA 3223=troškovi potrošnje energije (električna energija, plin, benzin) iznose 63.229,88 kn i na toj je poziciji došlo do povećanja od 16% u odnosu na prošlu godinu prvenstveno zbog povećanja cijene grijanja odnosno plina.

ŠIFRA 3224= iznosi 1.726,54 kn, materijal i dijelove za tekuće i investicijsko održavanje odnosi se na materijal i dijelove za radove i popravke koje nije moguće predvidjeti da će morati biti učinjeni tokom godine, prošle godine je bilo značajnijih popravaka pa je i ostvarenje bilo znatno veće.

ŠIFRA 3225= nabava sitnog inventara, značajno je povećanje što se tiče prethodnog izvještajnog razdoblja jer je bilo potrebe za značajnim ulaganjima što se tiče sitnog inventara za opremanje nove skupine. Kupljeni su krevetići i stolice za novootvorenu skupinu u Goli i ostali inventar prema potrebi ukupne vrijednosti 25.325,05 kn.

ŠIFRA 3227=rashodi za nabavu radne odjeće i obuće, značajno povećanje od 670% u odnosu na prethodno izvještajno razdoblje jer je nakon 2 godine postojala potreba za kupnjom nove radne obuće i odjeće za sve zaposlenike vrtića u ukupnom iznosu od 26.476,40 kn.

ŠIFRA 3231= usluge telefona, mobitela i interneta su se smanjile s obzirom na prethodno izvještajno razdoblje jer smo s operaterom s kojim surađujemo dogovorili i prešli na povoljniji paket usluga koji koristimo.

ŠIFRA 3232= usluge tekućeg i investicijskog održavanja postrojenja i opreme su nešto manje u odnosu na prethodno izvještajno razdoblje, a najvećim dijelom se odnose na građevinske radove u Podružnici Gola zbog otvaranja nove skupine. Ostvarene su u iznosu od 164.118,62 kn.

ŠIFRA 3234 = rashodi za komunalne usluge, nije bilo većih odstupanja u ostvarenju ove godine s obzirom na prošlu godinu. Obuhvaćaju odvoz i zbrinjavanje komunalnog otpada, deratizaciju, odvoz i zbrinjavanje fekalija, opskrbu vodom. Razlog je novi dobavljač što se tiče usluge ispumpavanja i odvoza fekalija.

ŠIFRA 3235=zakupnine i najamnine, bilježi uravnoteženu potrošnju i prošle i ove godine i iznosi 20.485,14 kn, taj trošak se odnosi na najam prostora koji mi koristimo pri Osnovnim školama uz simboličnih 1 kn na mjesec, te za prostor zajedničkih službi u prostorijama Općine Đelekovec na adresi Mihovila Pavleka Miškine 1, Đelekovec.

ŠIFRA 3236= zdravstvene i veterinarske usluge, povećao se iznos sa 31.233,00 kn na 42.815,54 kn, a odnosi se na obvezne zdravstvene preglede djelatnika, te mikrobiološku analizu hrane i vode, a sukladno Zakonskim odredbama, te primjenom sustava HACCP-a u Ustanovi. Do značajnog povećanje je došlo zbog obavljanja zdravstvenih pregleda za utvrđivanje zdravstvene sposobnosti na koje je prema članku 3. točke 56. Pravilnika o poslovima s posebnim uvjetima rada poslodavac dužan uputiti radnika.

ŠIFRA 3237 = intelektualne i osobne usluge iznose 625,00 kn i odnose se na usluge pravnog savjeta. Prošle godine su se na ovoj poziciji evidentirali troškovi koji su se odnosili na isplatu naknade na temelju Ugovora o djelu za provođenje Programa predškole za djecu koja nisu integrirana u redoviti odgojno-obrazovni program. Ove godine je za provođenje Programa predškole zaposlena osoba na nepuno radno vrijeme koja provodi Program predškole u 3 općine i troškovi zapošljavanja se dijele na njih.

ŠIFRA 3238 = računalne usluge, smanjenje od 20% u odnosu na 2021. godinu, a odnosi se na trošak plaćanja mjesečne naknade u svrhu održavanja službene web stranice Dječjeg vrtića Vrapčić koja je pokrenuta 2019.godine, te na troškove firmi Computer service za poslovni paket aplikacija i održavanje aplikacije radnog vremena.

ŠIFRA 3239 = ostale usluge odnosi se na plaćanje tv pretplate, te izradu nadstrešnice i ograde oko terase u Goli što je i razlog ovako velikim rashodima.

ŠIFRA 3292 =iznose 9.377,97 kn, a odnosi se na premije osiguranja, sukladno sklopljenim policama za osiguranje od nesreće i odgovornosti djelatnika (Uniqa osiguranje).

ŠIFRA 3293 = stavka reprezentacije koja iznosi 1.747,82 kn.

ŠIFRA 3295 = pristojbe i naknade odnose se na mjesečno plaćanje naknade zbog neispunjenja obveza kvotnog zapošljavanja osoba s invaliditetom i iznose 13.125,02 kn.

ŠIFRA 3299 = ostali nespomenuti rashodi poslovanja koji se odnose na nespomenute rashode poslovanja (sufinanciranje Male sportske škole u Goli) u iznosu od 5.155,00 kn.

ŠIFRA 3431= bankarske usluge i usluge platnog prometa odnose se na bankarske troškove koji ovise o poslovanju banke i njihovoj cijeni koštanja pojedine usluge i plaćamo ih sukladno računima ispostavljenima od strane financijskih institucija (Podravska banka i Fina).

ŠIFRA 3433= zatezne kamate iznose 46,35 kn, u 2021. godini ih nije bilo, a odnose se na plaćanje kamata zbog neplaćanja računa u zadanom roku dospijeća.

ŠIFRA 922221= bilježi se manjak poslovanja preneseni u iznosu od 184.664,46 kn.

ŠIFRA 96= obračunati prihodi poslovanja nenaplaćeni u 2022. godini iznose 23.139,27 kn. To su sredstva koja su roditelji dužni platiti za podmirenje troškova boravka djeteta u dječjem vrtiću, te potraživanja za sufinanciranje boravka djece drugih jedinica lokalne samouprave.

Tijekom razdoblja od 1.1.2022. do 31.12.2022. godine nabavljena je dugotrajna imovina u slijedećim vrijednostima:

ŠIFRA 4221=uredska oprema i namještaj u vrijednosti 9.964,00 kn ( 3 printera i laptop)

ŠIFRA 4223= oprema za održavanje i zaštitu 15.380,00 kn (klima uređaj)

ŠIFRA 4227= uređaji, strojevi i oprema za ostale namjene 113.291,96 kn (sjeckalica, 2 perilice posuđa, namještaj, klizna stijena, kolica za posluživanje).

ŠIFRA X004= iznosi 9.403,99 kn i predstavlja ukupni višak prihoda, tj. to je razlika između ukupnih prihoda poslovanja koji iznose 5.593.093,89 kn i ukupnih rashoda u iznosu od 5.583.689,90 kn.

Ukupni preneseni manjak iznosi 305.241,20 kn i sa utvrđenim viškom prihoda i primitaka od 9.403,99 kn dolazimo do manjka prihoda i primitaka za pokriće u sljedećem razdoblju u iznosu od 295.837,21 kn. Preneseni manjak na dan 31.12.2022. godine je iznosio 304.741,20 kn, a do povećanja od 500,00 kn je došlo zbog usklađivanja stanja blagajne po pojedinim podružnicama vrtića.

ŠIFRA 11K = stanje novčanih sredstava na kraju izvještajnog razdoblja iznosi 108.279,50 kn.

Prosječan broj zaposlenih u 2022. godini je bio 49 zaposlenika.

**Bilješke uz obrazac OBVEZE**

Stanje obveza na početku izvještajnog razdoblja, odnosno 1. siječnja 2022. godine iznosi 365.986,44 kn.

Stanje obveza na kraju izvještajnog razdoblja tj. 31.12.2022. godine iznosi 405.135,86 kn.

Najveći dio obveza odnosi se na obveze za zaposlene i iznosi ukupno 317.355,16 kn, a odnosi se na plaću za mjesec prosinac 2022. godine koja se isplaćuje u siječnju 2023. godine. Ona obuhvaća:

231110 Obveze za zaposlene i privremeno zaposlene u iznosu od 214.508,79 kn

231410 Porez na dohodak iz plaća u iznosu od 5.310,10 kn

231510 Doprinosi za mirovinsko osiguranje RZ 2 u iznosu od 55.791,93 kn

231620 Obveze za doprinose za obvezno zdravstveno osiguranje u iznosu od 41.744,34 kn.

Obveze za materijalne rashode ukupno iznose 86.382,41 kn, a odnose se na:

232110 Službena putovanja iznose 300,00 kn

232120 Naknade za prijevoz iznose 22.244,44 kn

232140 Ostale naknade troškova zaposlenima iznose 1.291,95 kn

232210 Uredski materijal iznosi 15.007,35 kn

232220 Materijal i sirovine iznose 34.294,66 kn

232230 Energija iznosi 1.637,53 kn

232240 Materijal i dijelovi za tekuće inv održavanje iznosi 500,34 kn

232310 Usluge telefona, pošte i prijevoza iznose 1.662,60 kn

232320 Usluge tekućeg i investicijskog održavanja iznose 3.778,85 kn

232340 Komunalne usluge iznose 2.856,50 kn

232350 Zakupnine i najamnine iznose 1,00 kn

232360 Zdravstvene i veterinarske usluge iznose 330,00 kn

232380 Računalne usluge iznose 593,41 kn

232920 Premije osiguranja iznose 781,25 kn

232930 Reprezentacija iznosi 165,00

232950 Pristojbe i naknade iznose 937,53 kn

Obveze za financijske rashode iznose 1.398,29 kn.

Sve navedene obveze su nedospjele.

**Bilješke uz obrazac RAS-FUNKCIJSKI**

ŠIFRA 0911= Dječji vrtić vrapčić spada u funkcijsku klasifikaciju 09- Obrazovanje, a koja se prema zakonskom okviru razvrstava u predškolsko obrazovanje u funkcijsku klasifikaciju 0911 i ona iznosi ŠIFRA 0911 – 5.583.689,90 kn (sadrži podatke o ukupnim rashodima poslovanja razred 3 i rashodima poslovanja za nabavu nefinancijske imovine razred 4).

**Bilješke uz Bilancu**

ŠIFRA 0221= vrijednost uredske opreme i namještaja ukupno iznosi 136.038,87 kn (kupljena su 3 printera ukupne vrijednosti 5.589,00 kn i laptop vrijednosti 4.375,00 kn).

ŠIFRA 0222= komunikacijska oprema ukupno iznosi 11.301,63 kn (kupljeni su mobiteli po povoljnijoj cijeni zbog produžetka ugovora sa operaterom ukupne vrijednosti 1.439,63 kn).

ŠIFRA 0223= oprema za održavanje i zaštitu ukupno iznosi 81.730,90 kn (kupljena je klima u Goli vrijednosti 15.380,00 kn).

ŠIFRA 0226= sportska i glazbena oprema ukupno iznosi 3.050 kn.

ŠIFRA 0227= uređaji, strojevi i oprema za ostale namjene ukupno iznosi 585.747,53 kn (kupljena je sjeckalica 10.937,50 kn, 2 perilice posuđa ukupne vrijednosti 7.218,10 kn, miješalica za tijesto u vrijednosti 4.543,13 kn, namještaj u iznosu od 71.545,50 kn, klizna stijena 16.322,73 kn, kolica za posluživanje 2.725,00).

ŠIFRA 02922= ispravak vrijednosti postrojenja i opreme u 2022. godini iznosi 84.491,61 kn.

ŠIFRA 042= vrijednost sitnog inventara je veća prvenstveno radi nabave inventara vezanog uz otvaranje nove skupine u Goli i iznosi 441.109,81 kn a što je povećanje za 6% u odnosu na prošlu godinu (kupljen je multipraktik, tepison, difuzor, strunjača, dječje stolice ukupne vrijednosti 25.325,05 kn). Isti iznos je i na ŠIFRI 049 (ispravak vrijednosti sitnog inventara) budući da se sitni inventar jednokratno otpisuje prilikom stavljanja u upotrebu.

ŠIFRA 1112= stanje novčanih sredstava na žiro-računu iznosi 108.211,64 kn .

ŠIFRA 113= vrijednost novca u blagajni iznosi 67,86 kn, a odnosi se na osiguranje osnovnih sredstava za rad za siječanj 2023. godine.

ŠIFRA 129= ostala potraživanja, koja ukupno iznose 1.524,90 kn, odnose se na potraživanja za naknade koje se refundiraju odnosno na potraživanja od Hrvatskog zavoda za zdravstveno osiguranje temeljem bolovanja i iznose 1.125,40 kn i potraživanja za predujmove koje iznose 399,50 kn (uplata predujma za potraživanja dugovanja za participaciju boravka djece u vrtiću putem ovrhe). Sva ova potraživanja su nedospjela.

ŠIFRA 166= odnosi se na potraživanja od korisnika usluga, te na potraživanja od jedinica lokalne samouprave za sufinanciranje usluge boravka djece koja iznose 23.139,27 kn.

Potraživanja od korisnika usluga u iznosu od 15.062,82 kn su dospjela, a potraživanja u iznosu od 8.076,45 kn su nedospjela.

ŠIFRA 231 = ukazuje na vrijednost obveza za zaposlene koje se obračunavaju za mjesec prosinac 2022. godine, a čija isplata je predviđena u mjesecu siječnju 2023. godine (iznose 317.355,16 kn).

ŠIFRA 232= obveze za materijalne rashode iznose 86,382,41 kn (rashodi za materijal, sirovine, rashodi za energiju, telefonske i komunalne usluge te usluge tekućeg i investicijskog održavanja u dijelu produljenja licence za antivirusnu programsku zaštitu).

ŠIFRA 2343 =obveza za ostale financijske rashode iznosi 1.398,29 kn.

Sve navedene obveze su nedospjele.

**Dječji vrtić Vrapčić nije izradio:**

tablicu 1.-to je popis ugovornih odnosa i slično koji uz ispunjenje određenih uvjeta mogu postati obveza, na dan 31.12.2022. godine. (Nemamo u našoj evidenciji, te s toga ne dostavljamo navedenu tablicu).

tablicu 2.- to je popis ugovornih odnosa i slično koji uz ispunjenje određenih uvjeta mogu postati imovina na dan 31.12.2022. godine. (Nemamo u našoj evidenciji, te s toga ne dostavljamo navedenu tablicu).

tablica 3.- popis sudskih sporova u tijeku na dan 31.12.2022. godine. (Nemamo u našoj evidenciji, te s toga ne dostavljamo navedenu tablicu).

RAVNATELJICA:

Sanela Brgles

RAČUNOVODSTVO:

Marina Bači